**projektas**

**reg. Nr. T-65**

**2.22.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio R. JONIŠKĖLIO GABRIELĖS PETKEVIČAITĖS-BITĖS GIMNAZIJAI didžiausio leistino pareigybių (etatų) skaičiaus patvirtinimo**

2021 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos valstybės ir savivaldybių įstaigų darbuotojų darbo apmokėjimoir komisijų narių atlygio už darbą įstatymu, Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 ,,Dėl lėšų, skirtų įsteigti naujas mokytojo padėjėjo pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, Pasvalio r. Joniškėlio Gabrielės Petkevičaitės-Bitės gimnazijos nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-194 „Dėl Pasvalio r. Joniškėlio Gabrielės Petkevičaitės-Bitės gimnazijos nuostatų patvirtinimo“ (su visais aktualiais pakeitimais), 27 punktu, ir atsižvelgdama į Pasvalio r. Joniškėlio Gabrielės Petkevičaitės-Bitės gimnazijos 2021 m. kovo 12 d. raštą Nr. SR-38 ,,Dėl mokytojo padėjėjo pareigybės steigimo“, Pasvalio rajono savivaldybės taryba nusprendžia:

1. Patvirtinti Pasvalio r. Joniškėlio Gabrielės Petkevičaitės-Bitės gimnazijai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 87,04 etato.
2. Pripažinti netekusiu galios Pasvalio rajono savivaldybės tarybos 2020 m. rugsėjo 30 d. sprendimą Nr. T1-173 ,,Dėl Pasvalio r. Joniškėlio Gabrielės Petkevičaitės-Bitės gimnazijai didžiausio leistino pareigybių (etatų) skaičiaus patvirtinimo“.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė)

Asta Dagienė

2021-03-15

Suderinta DVS Nr. RTS-66

Pasvalio rajono savivaldybės tarybai

**AIŠKINAMASIS RAŠTAS**

|  |
| --- |
| dėl pasvalio R. **JONIŠKĖLIO GABRIELĖS PETKEVIČAITĖS-BITĖS** GIMNAZIJAIdidžiausio leistino pareigybių (etatų) skaičiaus patvirtinimo |

**2021-03-15**

Pasvalys

1. **Problemos esmė.**

Pasvalio r. Joniškėlio Gabrielės Petkevičaitės-Bitės gimnazijoje šiuo metu yra 102 mokiniai, turintys specialiųjų ugdymosi poreikių, iš jų 14 mokinių, turinčių didelių specialiųjų ugdymosi poreikių, 36 mokiniai yra vidutinių specialiųjų ugdymosi poreikių ir 52 mokiniai yra nedidelių specialiųjų ugdymosi poreikių.

Šiuo metu gimnazijoje yra vienas mokytojo padėjėjo etatas, kurį užima du darbuotojai. Mokytojo padėjėjo pagalba teikiama 57 procentams mokinių, turinčių specialių ugdymosi poreikių. Net 43 procentams mokinių nėra galimybės teikti švietimo pagalbą.

Papildomai įsteigtam mokytojo padėjėjo etatui 9 mėnesiams reikėtų 7,8 tūkst. Eur. Vadovaujantis Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl lėšų, skirtų įsteigti naujas mokytojo padėjėjo pareigybes savivaldybėse ir valstybinėse mokyklose 2021 metais apskaičiavimo ir paskirstymo“, 2021 metais iš Švietimo, mokslo ir sporto ministerijos asignavimų Pasvalio rajono savivaldybei skiriamas 56 465 eurų valstybės biudžeto lėšų savivaldybėms ir valstybinėms mokykloms naujoms mokytojų padėjėjų pareigybėms įsteigti 2021 metais. Iš šių lėšų ir būtų išlaikomas naujai įsteigtas mokytojo padėjėjo etatas, todėl būtina patvirtinti Pasvalio r. Joniškėlio Gabrielės Petkevičaitės-Bitės gimnazijos gimnazijai didžiausią leistiną pareigybių (etatų) skaičių.

Yra numatytas asmuo, kuris užims naujai įsteigtą mokytojo padėjėjo pareigybę

1. **Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio r. Joniškėlio Gabrielės Petkevičaitės-Bitės gimnazijai didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius didėja 1 mokytojo padėjėjo pareigybės etatu ir yra 87,04 et. (buvo – 86,04 et.).

Priimtas sprendimo projektas įtakos kriminogeninei situacijai ir korupcijai neturės.

1. **Skaičiavimai, išlaidų sąmatos, finansavimo šaltiniai**

Švietimo, mokslo ir sporto ministerijos asignavimų lėšos.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti**

Nėra.

**6. Sprendimo projekto iniciatoriai**

Pasvalio rajono savivaldybės Švietimo ir sporto skyrius.

1. **Sprendimo projekto rengimo metu gauti specialistų vertinimai ir išvados**

Nėra.

PRIDEDAMA:

Pasvalio r. Joniškėlio Gabrielės Petkevičaitės-Bitės gimnazijos 2021 m. kovo 12 d. raštas Nr. SR-38 ,,Dėl mokytojo padėjėjo pareigybės steigimo“.

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė) Asta Dagienė